Ebola
Ebolavirus tunnistettiin vuonna 1976, kun Zairessa (nykyinen Kongon demokraattinen tasavalta) puhkesi Ebola-epidemia. Sen jälkeen tautia on havaittu ihmisillä Kongon demokraattisessa tasavallassa, Ugandassa, Sudanissa, Gabonissa, Guineassa, Sierra Leonessa ja Senegalissa. Vuonna 2014 puhkesi ennennäkemättömän laaja Länsi-Afrikan ebolaepidemia, jonka myötä tauti levisi myös Liberiaan ja Nigeriaan sekä yksittäistapauksina muun muassa Espanjaan, Yhdysvaltoihin ja Maliin.
Laronin oireyhtymä
Sairaudesta raportoi ensimmäisenä Zvi Laron kumppaneineen vuonna 1966. Oireyhtymä-tapauksia on havaittu kaikkiaan vain noin 350. Laronin oireyhtymä on yleisintä sukulaisten välisistä avioliitosta syntyneillä lapsilla Lähi-idässä. Lisäksi Ecuadorissa asuu satakunta oireyhtymän omaavaa henkilöä.